**יעוד המענק – הקמת והפעלת פרוייקט "משמר התקציב" כפרוייקט משותף של הקרן החדשה לישראל,**

**The Berl Katznelson Fund ,IRAC, and Peace Now**

**המלצה – 105,000 $:**

**IRAC - $35,000**

**The Berl Katznelson Fund - $35,000**

**Peace Now - $35,000**

**Background**

על אף שינויים חיוביים שחלו ב-13 השנים האחרונות, מאז מחאת 2011, בתחום הנגשת המידע על תקציב המדינה לחברי כנסת ולציבור הרחב – תקציב המדינה עדיין לא שקוף וגלוי לציבור באופן שמאפשר דיון ציבורי ופוליטי על סדרי העדיפויות. הביטויים למצב הזה הם פרסום של מידע על ביצוע התקציב רק בדיעבד, סרבול וכפילות בתקנות תקציביות המממנות פעילויות ולעיתים אף מוטבים מסוימים יותר מפעם אחת – ושימוש בסרבול והכפילות הללו כאמצעי למיסוך מטרות תקציביות שבמחלוקת ציבורית, והקטנת היכולת לוודא ניצול של תקציבים.

ביטויים אלה משפיעים באופן שלילי על יכולתם של פוליטיקאים, אנשי תקשורת ועובדי.ות ארגוני חברה אזרחית להשפיע על סדר היום התקציבי, ולהתארגן ולחסום מדיניות תקציבית סקטוריאלית בצורה יעילה ובזמן אמת. כדי לתת מענה לבעיה זו, הקרן החדשה לישראל יזמה את הקמת פרויקט "משמר התקציב" במסגרתו יתקיים שיתוף פעולה בין הקרן (באמצעות המרכז לשינוי מדיניות בשתי"ל) ובין

**The Berl Katznelson Fund ,IRAC, and Peace Now**

**מטרת הפרויקט**

מטרת הפרויקט היא בניית יכולת לאיסוף מידע על תקציב המדינה וניתוח של המשמעויות שלו, באמצעות מעקב בזמן אמת אחרי החלטות תקציביות בתחומי תוכן מוגדרים - חינוך, דת ומדינה, והשקעה של המדינה בהתנחלויות בשטחים. המידע והניתוח ישמשו כבסיס למהלכים בתחום של קידום מדיניות, פעילות ציבורית ופעילות משפטית במטרה להשפיע על המדיניות התקציבית בתחומי התוכן הנ"ל.

**Workplan**

  האחריות לאיסוף המידע על התקציב תהיה של המרכז לשינוי מדיניות בשתי"ל שיקצה לצורך זה אשת צוות שתחומי האחריות שלה יכללו:

* מעקב אחר סדר היום של ועדת הכספים בכנסת
* פיתוח קשרים עם גורמים רלוונטיים בשירות המדינה
* מעקב שוטף אחרי דיונים בכנסת ובממשלה שיש להם השלכות תקציביות
* ריכוז של ועדת ההיגוי של הפרוייקט (שתכלול נציג מכל אחד מהארגונים ותיפגש פעם בשבועים). כמו כן, תוקם קבוצת ווטסאפ של חברי ועדת ההיגוי שתפעל באופן יום-יומי

כל אחד מהארגונים השותפים יהיה אחראי לניתוח של המידע התקציבי שקשור לתחום התוכן שהוא עוסק בו (קרן ברל כצנלסון – חינוך, IRAC – דת ומדינה, שלום עכשיו – השקעה של המדינה בהתנחלויות בשטחים). על בסיס הניתוח, כל אחד מהארגונים יפעל כדי להשפיע על המדיניות התקציבית (אם על ידי בלימה של מהלכים תקציביים שליליים ואם על ידי קידום של מהלכים תקציביים חיוביים) באמצעות הפעולות הבאות:

* + - עבודה ציבורית בתקשורת ובדיגיטל של הארגונים.
    - עבודה פוליטית מסונכרנת בתדרוכים עבור חברי כנסת רלוונטיים, גם ברמת מענה לצרכים מידיים בסוגיות שעל הפרק וגם ברמת ביסוס קשרי עבודה בהקשרים תקציביים רחבים.
    - עבודה מקצועית עם הדרגים המקצועיים במשרדי הממשלה.
    - עבודה משפטית כדי לתקוף הקצאה מפלה של תקציבים.

כל אחד מהארגונים השותפים יקצה לפרוייקט איש/אשת צוות.

המרכז לשינוי מדיניות של שתי"ל ילווה את הארגונים וייעץ להם. לפרוייקט תהיה ועדת היגוי בריכוז של אשת הצוות משתי"ל ובהשתתפות של חברי צוות רלוונטיים מהארגונים.

בשלב זה, הפרוייקט מתוכנן לפעול כפיילוט במשך שנה. בהתאם להצלחת הפיילוט יוחלט על המשך הפרוייקט.

מדדים

**תוצאות**

* הצלחה בקידום הקצאות תקציביות שמקדמות שוויון (למשל, הקצאות לתנועה הרפורמית והקונסרבטיבית, הקצאה להקמת בתי ספר חרדים שמלמדים לימודי ליבה) או בעצירת הקצאות תקציביות שפוגעות בשוויון ו/או מקדמות מדיניות בעייתית מבחינת תפיסת העולם של הקרן (למשל, עצירת תקציבים להרחבת התנחלויות)
* יצירת קשרים מתמשכים סביב סוגיות תקציביות עם חברי כנסת שמקדמים שוויון ועולם ערכים דמוקרטי
* חשיפה תקשורתית לנתונים ולניתוחים התקציביים שמופקים במסגרת הפרוייקט
* גיבוש מודל עבודה אפקטיבי לטווח הארוך

**תפוקות**

* תדרוכים לחברי כנסת בהם יוצגו הנתונים והניתוחים התקציביים בתחומים השונים
* פעילות ציבורית – בעיקר ברשתות החברתיות – סביב הנתונים והניתוחים התקציביים בתחומים השונים
* פעילות משפטית – הגשת עתירות נגד החלטות תקציביות שפוגעות בערך השוויון
* מפגשים קבועים של צוות ההיגוי של הפרוייקט

**Budget**

כל אחד מהארגונים השותפים יקצה לפרוייקט כוח אדם קבוע שלו. בנוסף, כדי לאפשר פעולה אפקטיבית,כל אחד מהארגונים פונה אל הקרן בבקשה למענק בסך של 35,000 $ לפי הפירוט הבא:

**שלום עכשיו**

קידום עבודה ברשתות (25% משרה לתקופה של שנה) – 8,000 $

הפקת שני סרטונים – 16,000 $

קידום ממומן ברשתות החברתיות – 1,000 $

הגשת עתירה נגד מימון ממשלתי למאחזים לא חוקיים – 10,000 $

**קרן ברל כצנלסון**

העסקת עובד חדש בחצי משרה שיהיה אחראי לקליטה וניתוח של נתונים, כתיבת ניתוחים וכתיבת ניירות מדיניות – 35,000 $. בנוסף, הארגון יעסיק מתמחה שיעבוד עם שתי"ל על יצירת מתודולוגיה לניטור וניתוח של תקציב המדינה יקדיש שעות עבודה של אנשי צוות רלוונטיים לטובת כתיבת ניתוחים של התקציב בתחום החינוך, תדרוך של פוליטיקאים ועבודה ציבורית. כמו כן, מתמחה שעובד בארגון יעסוק – בתיאום עם שתי"ל - ביצירת מתודולוגיה לניטור וניתוח של תקציב המדינה

**IRAC**

עורכת דין (30% משרה) שתהיה אחראית לניהול הפעילות במסגרת הפרוייקט – 15,000 $

קמפיינים ציבוריים – 10,000 $

סרטונים וקידום ברשתות החברתיות – 10,000 $

הארגון גייס 35,000 $ נוספים לפרוייקט, שמותנים במאצ'ינג. הכסף הנוסף ישמש למימון חלקי משרות של אנשי צוות רלוונטיים (מנהלת המחלקה המשפטית, דוברת, מנהל העבודה ברשתות החברתיות)